Diari Oficial de la Generalitat Valenciana


Sumari del DOGV 5419, del 02-01-2007 (2006/15981)

DECRET 196/2006, de 22 de desembre, del Consell, pel quales crea un Col·legi Públic d'Edu-cació Infantil i Primària aOnda.
--------------------------------------------------------------------------------------------------------------------------

### Dades del document

Número de DOGV
:   5419

Data del DOGV
:   02-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/15970


Data del document
:   22-12-2006

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Onda
    * ensenyament primari
    * ensenyament públic
    * centre d'ensenyament
    * educació preescolar

La Direcció Territorial de Cultura, Educació i Esport de Castelló i  
el Servici de Planificació Educativa de la Direcció General d'Ensenyament  
han formulat proposta perquè es cree un centre nou a Onda. Este  
centre, no previst inicialment en el mapa escolar del districte escolar  
Cs-13, resulta imprescindible per a atendre la demanda de places  
escolars, generada pel fort increment de població, en el curs escolar  
2006/07.  
El nou centre escolar s'ubicarà en instal·lacions provisionals en un  
solar cedit per l'ajuntament, fins a la construcció de l'edifici que serà  
la seua seu definitiva.  
L'Ajuntament d'Onda, segons acord adoptat en sessió plenària de  
25 de juliol de 2005, ha manifestat la voluntat de posar a disposició de  
la Conselleria de Cultura, Educació i Esport una parcel·la de 11.317  
m2., identificada com a ED-1, sector sud 3, per a la construcció d'un  
nou edifici escolar per a la seu definitiva del centre. Estes actuacions  
es porten a terme en el marc de col·laboració establit en la disposició  
addicional quincena, 4) de la Llei Orgànica 2/2006, de 3 de maig,  
d'Educació, i en el Reial Decret 2274/1993, de 22 de desembre, de  
Cooperació de les Corporacions Locals amb el Ministeri d'Educació i  
Ciència, d'aplicació supletòria a la Comunitat Valenciana.  
En virtut d'això, de conformitat amb el que establix l'article 17 de  
la Llei Orgànica 8/1985, de 3 de juliol, Reguladora del Dret a l'Educació,  
i l'article 1 del Reglament Orgànic i Funcional de les Escoles  
d'Educació Infantil i dels Col·legis d'Educació Primària, aprovat pel  
Decret 233/1997, de 2 de setembre, del Consell, a proposta del conseller  
de Cultura, Educació i Esport i amb la deliberació prèvia del Consell,  
en la reunió del dia 22 de desembre de 2006,  
DECRETE  
Article 1  
Es crea el següent centre docent:  
Província: Castelló.  
Localitat: Onda.  
Denominació: Col·legi Públic d'Educació Infantil i Primària Núm.  
4.  
Codi: 58989956.  
Titular: Generalitat.  
Domicili provisional: av. de Sicília, núm. 18.  
Codi postal: 12787.  
Composició: 6 unitats d'Educació Infantil i 12 d'Educació Primària.  
Capacitat: 150 places escolars d'Educació Infantil i 300 d'Educació  
Primària.  
Article 2  
1. El Col·legi Públic d'Educació Infantil i Primària Núm. 4 d'Onda  
iniciarà les seues activitats en el curs escolar 2006/2007. En el dit curs  
escolar oferirà 3 unitats d'Educació Infantil i 2 d'Educació Primària.  
2. Este centre impartirà el programa d'educació bilingüe Programa  
d'Ensenyament en Valencià (PEV).  
3. El centre disposarà dels llocs de treball de mestres de les especialitats  
següents:  
- 4 d'Educació Infantil.  
- 1 d'Educació Primària, Idioma Estranger, Anglés.  
- 1 d'Educació Primària, Educació Física.  
- 1 d'Educació Primària, Música.  
DISPOSICIONS ADDICIONALS  
Primera  
El que establix el present decret s'inscriurà en el Registre de Centres  
Docents de la Comunitat Valenciana.  
Segona  
La Direcció Territorial de Cultura, Educació i Esport de Castelló  
nomenarà l'equip directiu del centre, de conformitat amb el que establix  
la Llei Orgànica 2/2006, de 3 de maig, d'Educació, i l'article 17.3  
del Reglament Orgànic i Funcional de les Escoles d'Educació Infantil  
i dels Col·legis d'Educació Primària, aprovat pel Decret 233/1997, de  
2 de setembre, del Consell.  
DISPOSICIONS FINALS  
Primera  
Es faculta el conseller de Cultura, Educació i Esport perquè adopte  
totes les mesures que siguen necessàries per al compliment i desenvolupament  
del que establix este decret, així com per a modificar, si és el  
cas, la configuració del centre.  
Segona  
Este decret produirà efectes des de l'inici del curs escolar  
2006/2007, excepte per al de nomenament de l'equip directiu, supòsit  
en què els seus efectes s'entenen referits a l'1 de juliol de 2006.  
Valencia, 22 de desembre de 2006  
El president de la Generalitat,  
FRANCISCO CAMPS ORTIZ  
El conseller de Cultura, Educació i Esport,  
ALEJANDRO FONT DE MORA TURÓN